Frame of Mind | gwead
Gan Christoph Soeder "The element of a person that enables them to be aware of the world and their experiences, to think, and to feel; the faculty of consciousness and thought."
Diffiniad y gair 'mind', Geiriaduron Rhydychen
Rhan gynhenid o'r meddwl ydy'r gallu sydd ganddo i adlewyrchu'r byd tu allan yn ogystal a theimladau mewnol gan lwyddo i roi'r naill yng nghydestun y llall. Mae 'Frame of Mind' yn myfyrio ar y gallu yma drwy bortreadau a wnaed mewn cydweithrediad a phobol sy'n dioddef o broblemau iechyd meddwl. Mae'r portreadau yn cael eu fframio gan gydestun sy'n perthyn iddyn nhw yn bersonol, gan gynrychioli rhywbeth sy'n cael effaith bositif ar eu cyflwr neu yn mynegi eu anfodlonrwydd.
Tynnwyd y lluniau adref yng nghartrefi'r cleifion neu mewn llefydd fel elusenau lle ma nhw'n cael help efo'u problemau. Mae nifer o'r bobol yn arlunio, paentio neu ysgrifenu, sy'n helpu mewn llawer o ffyrdd gan gynnwys er mwyn osgoi meddyliau annifyr. Er engraifft, byddai Christopher A Palmer, sy'n galw ei hun yn Crispy Newpoet, yn barddoni gan ddefnyddio strwythyr cymleth wedi ei ddyfeisio o lythrennau ei enw.
Mae 'Crona Dargarth UE' yn paentio castell o'r enw Miranda drosodd a throsodd, gan ddweud: "..Mae'n rhaid bod na ryw wallgofrwydd rhamantus, fy enaid mewn selar mai'n ei gadw, i garu adeilad fel petai'n ddynol, tlws a phrydferth yw fy Seilam o Freuddwydion.."
Cychwynodd Jerry grwp cefnogaeth i bobol a phroblemau iechyd meddwl yng Nghasnewydd. Mae Jerry yn sgwennu barddoniaeth yn gofyn cwestiynnau fel: 'Ydy dim byd yn rywbeth neu ddim, neu jysd rywbeth da ni wedi anghofio? Ydy o'n wacter y meddwl neu rywbeth coll na alli ei ddarganfod?'
Mae'r elfen bersonol sy'n cael ei awgrymu gan bob unigolyn yma yn cael ei ddatblygu gan ddefnyddio drych ddwy-ffordd sy'n ymddangos ymhob ffotograff ac yn cael ei ddal gan fwyaf gan y person yn y llun. Gwydyr acrylig "see through" ydy'r drych sy'n galluogi gosod haenau o'r blaendir a'r cefndir efo'u gilydd, oherwydd ratio tryloywder i adlewyrchiad sy'n aros yn hafal i'r ratio o olau o flaen a thu ôl y drych. Mae'r drych ddwyffordd yma yn rhoi'r platfform ar gyfer mynegiant i'r unigolyn, weithiau mewn darluniau neu ysgrifen. Wrth danlinellu y cydweithrediad rhwng y ffotograffydd a'i destun mae'r drych yn arwyneb ble mae syniadau'r ddau yn asio'n un. Christoph Soeder, 1989, Avranches
Ganwyd Christoph Soeder yn 1989 yn Avranches/Ffrainc i rieni Ffrengig Almaenig a thyfodd i fyny yn yr Almaen. Tra yn yr ysgol, cyfranodd i gylchgronnau yr ysgol fel ffotograffydd a dylunydd graffeg a chafodd nifer o wobryon am ei waith. Ar ol ei Lefel A, gweithiodd fel ffotograffydd newyddiadurol yn y Philipinau am nifer o fisoedd gan weithio i gleiantiau yn yr Almaen a'r Philipinau gan gynnwys asiantaeth newyddion C/O Berlin, Stiftung Preussicher Kulturbesitz a DPA. Yn 2012 ennillodd Christoph yr 2il wobr yng nghystadeluaeth 'Close Up! – young photojournalists at the 62nd Berlinale'. Yn 2013/14 cafodd ei lyfr 'Clear-Cut' ei le ar restr fer yr Unseen Dummy Award a arddangosodd ei waith yn Amsterdam, Tokyo a Brighton. Yn 2014 bu'n rhan o 'Made in Wales' ynghyd a ffotograffwyr fel Gawain Barnard, Jack Latham, Abbie Trayler-Smith, Gareth Philips, Paul Cabuts ac eraill – roedd yr arddangosfa i'w gweld yn y Cardiff Arcade ac Oriel Colwyn. Astudiodd Christoph am flwyddyn yn ysgol ffotograffiaeth Berlin Ostkreuz ac mae wrthi'n astudio Ffotograffiaeth Ddogfenol ym mhrifysgol Casnewydd ar hyn o bryd.
http://christophsoeder.com/
Straeon Tebyg...Lladd AmserAquí es donde pasó, AHV, Sestao, Gwlad y BasgPersistent Values – Sebastian BrunoAilddychmygu'r Gwrthdaro – BelffastLlongContoursFy Marcelona AmherffaithStormydd Llydaw
Dweud rhywbeth... sylw Tags: casnewydd, Christoph Soeder, frame of mind, iechyd, iechyd meddwl, meddwl, mental health, mind, newport, soeder, y meddwl
One Response to "Frame of Mind"
Straeon DiweddarafSesiwn Fawr 20161 year ago"Cychwyn oedden ni tua yr un pryd ac odd gwlith bore gorffennaf yn dod i'r amlwg. Yn llawn o rizlas a chwrw a rhegfeydd a diffyg cwsg, i lawr mewn...Adolygiad Focus Wales 20161 year agoYn ôl John Lawrence mae'r blaned Mawrth yn un anodd iawn i dynnu llun ohoni efo camera, rhywbeth yn debyg felly i drio tynnu lluniau o ŵyl gyfan efo iphone....Focus Wales 2016 - Rhagwelediad1 year ago